**Ministerul Mediului, Apelor și Pădurilor**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 4208/2090/11.05.2020

PROIECT **DECIZIE ETAPĂ DE ÎNCADRARE**

**11.05.2020**

Ca urmare a solicitării de emitere a acordului de mediu adresate de **S.D.E.E. MUNTENIA NORD S.A. - SDEE TÂRGOVIȘTE ,** cu sediul în Târgoviște, Calea Domnească, nr. 236, județul Dâmbovița, înregistrată la APM Dâmbovița cu nr. 4208 din 23.03.2020, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

**APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de 30.04.2020***,*** că proiectulproiectul ” ***Îmbunătățire nivel de tensiune comuna Petrești, localitățile Coada Izvorului, Greci, Puntea de Greci, Gheorghești, Ionești și Potlogeni Deal***” – în comuna Petrești, localitățile Coada Izvorului, Greci, Puntea de Greci, Gheorghești, Ionești și Potlogeni Deal, județul Dâmbovița,

* ***nu se supune evaluării adecvate/ nu se supune evaluării impactului asupra corpurilor de apă;***
* ***nu se supune evaluării impactului asupra mediului ;***

Justificarea prezentei decizii:

I. Motivele pe baza cărora s-a stabilit nu se supune evaluării impcatului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 13, lit. a*”*

b) s-a realizat consultarea membrilor CAT  în  şedinţa din data de 30.04.2020, la sediul  APM Dâmboviţa;

c)activitateava   avea  un  impact  redus  asupra  factorilor  de  mediu  sol,  subsol,  vegetaţie  şi   faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

II. Motivele pe baza cărora s-a stabilit nu se supune evaluării adecvate sunt următoarele :

* terenul pe care se va realiza investiția este amplasat în comuna Petrești, localitățile Coada Izvorului, Greci, Puntea de Greci, Gheorghești, Ionești și Potlogeni Deal, județul Dâmbovița, nu este amplasat intr-o arie naturala protejată de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare

**III Motivele pe baza cărora s-a stabilit nu se supune evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă.**

In proiectul propus nu este necesară alimentarea cu apă și nu rezultă ape uzate.

**AGENŢIA PENTRU PROTECŢIA MEDIULUI DÂMBOVIŢA**



Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

*1. Caracteristicile proiectelor*

*a) mărimea proiectului*

Se propun a se executa următoarele lucrări :

* ***Se va construi un post de transformare nou pe domeniul public ( PTA 1 proiectat ) in localitatea Ionești;***
* ***Se va realiza racordul de 20 kV la PTA 1 proiectat, rețeaua noua de 20 kV de racord amplasandu-se pe domeniul public in interiorul localității Ionești;***
* ***Se vor inlocui racordurile de medie tensiune între stâlpii cu separator de post ( amplasați in imediata vecinătate a stâlpilor posturilor de transformare) și stâlpii posturilor de transformare ;***
* ***Se vor moderniza echipamentele la PTA-urile existente nemodernizate;***
* ***Se va moderniza reţeaua de joasă tensiune existentă și se vor reconfigura circuitelor de jt pe cele 11 posturi de transformare existente și pe postul de transformare proiectat;***
* ***modernizarea, securizarea branșamentelor în varianta cu BMP amplasate pe clădire și racordarea la rețeaua noua de jt a branșamentelor existente modernizate.***

După realizarea PTA 1 proiectat și a racordului de 20 kV aferent, se vor realiza urmatoarele lucrări în LEA 0,4 kV:

* Schimbarea conductoarelor clasice cu conductor izolat torsadat;
* Demontarea conductoarelor clasice existente și a celor izolate torsadate subdimensionate;
* Îndreptarea stâlpilor înclinaţi;
* Schimbarea stâlpilor uzați sau care nu corespund funcției indeplinite în linia de JT, scoaterea din proprietăți private și amplasarea pe domeniul public;
* Se vor executa prize de pământ noi conform normelor în vigoare;
* Se vor reconfigura circuitele de 0,4 kV existente pe cele 12 posturi de transformare;
* Inscripţionarea cu vopsea a stâlpilor;
* Inlocuirea stâlpilor uzați de branșament

|  |  |  |  |  |  |
| --- | --- | --- | --- | --- | --- |
| Nr. Crt. | Denumire PTA | Lungime retea jt modernizata | Stalpi noi de retea | Stalpi noi de bransament | Stalpi indreptati |
| 1 | 5050 Coada Izvorului | 1811 | 9 | 3 | 6 |
| 2 | 5074 Greci | 2222 | 22 | 1 | 0 |
| 3 | 5048 Greci | 2596 | 23 | 0 | 9 |
| 4 | 5200 Greci | 1025 | 5 | 1 | 1 |
| 5 | 5067 Puntea Greci | 3559 | 16 | 13 | 2 |
| 6 | 5223 Gherghesti | 1256 | 24 | 4 | 0 |
| 7 | 5046 Ionesti | 2436 | 36 | 1 | 1 |
| 8 | 5047 Ionesti | 1506 | 5 | 4 | 7 |
| 9 | 5224 Ionesti | 1415 | 4 | 1 | 1 |
| 10 | 5090 Ionesti | 2304 | 14 | 1 | 3 |
| 11 | 5091 Potlogeni Deal | 1603 | 8 | 4 | 1 |
|  | **total** | **19922** | **166** | **33** | **31** |

In urma realizării acestor lucrări se imbunătățesc parametrii tehnici de funcționare a rețelelor de distribuție și anume :

* Imbunătățirea nivelului de tensiune la capetele rețelei la valori de max. 6 %, ținând cont de perspectiva de dezvoltare a zonei pe următorii 25 de ani;
* Reducerea CPT de la 22,06 % la 11,68 %;
* Creșterea capacității LEA jt prin îmbunătățirea parametrilor tehnici de funcționare prin montarea de conductoare izolate torsadate de tip T2X;
* Asigurarea protecției LEA jt la scurtcircuit și suprasarcini prin dimensionarea corectă și selectivă a protecțiilor și prin montarea de prize de pământ pe fiecare circuit ( Rpn max 4 Ohm);
* Asigurarea condițiilor de acces la instalații prin montarea pe domeniul public a PTA 1 proiectat și amplasarea tuturor instalațiilor proiectate pe domeniul public ( racorduri de MT la PTA proiectat, stâlpi de jt);
* Reducerea timpilor de remediere a avariilor și reducerea numărului de deranjamente .

Dimensionarea rețelelor electrice s-a făcut tinând cont de încărcările posturilor și a numărului de abonați reieșite din măsurătorile de sarcină atașate la acest proiect, puse la dispoziție de către beneficiar, variind între 0,5 și 0,7 kW/ab.

Conductoarele au fost dimensionate astfel încât căderile de tensiune la capăt de rețea să se încadreze in parametrii tehnici și funcționali, iar selectivitatea protecției să poată fi asigurată.

După apariția postului de transformare nr 1 proiectat in localitatea Ionești ( va prelua abonații de pe posturile nr 5090 Ionești și 5047 Ionești) puterile și incărcările posturilor trafo proiectate și existente vor fi următoarele (conf. PE145/85-pentru durata de utilizare a sarcinii max.anuale ≤ 2000 ore/an-mediul rural ):

|  |  |  |  |
| --- | --- | --- | --- |
| Denumire PT | PTA1  proiectat | PTA 5090 | PTA 5047 |
| Numar abonati | 72M+2T | 143M+2T | 142M+1T |
| Putere trafo (kVA) | 100 | 250 | 160 |
| Grad de incarcare (%) | 45 | 47 | 55 |

La stabilirea puterii transformatoarelor celor trei posturi proiectate s-a avut in vedere consumul actual reieșit din măsurătorile de sarcină maximă realizate de către urmând ca la creșterea eventuală a consumului în zona Centrului de Exploatare să stabilească necesitatea inlocuirii transformatoarelor. Pentru cele doua posturi existente se vor păstra transformatoarele existente.

In cazul celorlalte transformatoare existente gradele de încărcare sunt cele recomandate de normative, iar lungimile circuitelor racordate la acestea nu implică necesitatea apariției unor noi posturi de transformare în zonă.

În urma reconfigurarii reţelelor de joasă tensiune existente se va realiza inscripţionarea stâlpilor conform normelor şi prescripţiilor Electrica în vigoare. Numerotarea stâlpilor se va face începând cu nr. 1 pentru fiecare post în parte. La primii stâlpi de la fiecare PTA la numarul stâlpului se va adauga și numărul postului de transformare. La fiecare stâlp se va adauga la numărul stâlpului și numarul circuitului. Stâlpii de branșament se vor numerota și ei adăugând numărul 1, 2 etc la numărul stâlpului de rețea din care se racordează stâlpul de branșament.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

***2. Localizarea proiectelor***

*2.1. utilizarea existentă a terenului* : Investiţia este propusă spre realizare în comuna Petrești, localitățile Coada Izvorului, Greci, Puntea de Greci, Gheorghești, Ionești și Potlogeni Deal, județul Dâmbovița

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate : nu este cazul;

b) natura transfrontieră a impactului: nu este cazul

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiții de realizare a proiectului***

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;

**Faza de funcţionare - activităţi desfăşurate pe amplasament**

- se va asigura o funcţionare optimă a tuturor echipamentelor prevăzute în proiect pentru protecţia factorilor de mediu;

**Protecţia calităţii apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se vor utiliza toaletele ecologice;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

- se va asigura buna funcționare a echipamentelor prevăzute în proiect;

**Protectia impotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei

**Protecţia solului**

* vor fi evitate lucrările care pot duce la degradări ale reţelelor supraterane sau subterane existente in zonă;

- se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

- se vor amenaja spaţii corepunzătoare depozitarea temporară a deşeurilor generate;

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

Modul de gospodărire a deşeurilor

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și ale*** *a* ***Ordonanței 68/2016 care modifică Legea nr.211/2011, privind regimul deșeurilor****.*

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- este interzisă depozitarea deşeurilor direct pe sol;

- preluarea ritmică a deşeurilor rezultate pe amplasament, evitarea depozitării necontrolate a acestora;

- se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;

- se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;

- conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

***În perioada de funcţionare a instalatiei :***

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV**,

Mircea Nistor

|  |  |
| --- | --- |
| **Șef Serviciu A.A.A.**  Maria Morcoașe | **Intocmit,**  consilier A.A.A  Amalia Didă |
| **Șef Serviciu C.F.M.**  Elena Ivașcu | consilier C.F.M.  Raluca Coman |